בילבורד הוט 100 (2010–2019)

**בילבורד הוט 100** הוא מצעד הפזמונים המרכזי של תעשיית המוזיקה האמריקאית המתעדכן מדי שבוע על ידי מגזין המוזיקה בילבורד. במצעד משוקללים נתוני המכירות בארצות הברית (על גבי תקליטורים פיזיים ושל קובצי מוזיקה דיגיטליים) ונתוני זמן האוויר שמקבל הסינגל בתחנות הרדיו האמריקאיות.

תוצאות המצעד מתפרסמות באופן רשמי מדי יום חמישי במהדורה השבועית של מגזין המוזיקה של בילבורד ובאתר האינטרנט של המגזין. תאריך ההוצאה הרשמי של כל מצעד הוא תאריך המאוחר בשבועיים מהתאריך המקורי בו כל מצעד מתפרסם לראשונה.

## שירים שהגיעו למקום הראשון במצעד בילבורד הוט 100
&#160;&#160;♪&#160; – הסינגל הנמכר ביותר בארצות הברית באותה השנה

&#160;&#160;♪&#160;  – התאריך הוא גם הופעת בכורה במקום הראשון.

[ממוזער|הזמרת הברבדית [ריהאנה היא הזמרת שהצליחה להביא את מספר הלהיטים בצמרת המצעד האמריקני במהלך העשור (9 שירים). בנוסף, ריהאנה גם הגיעה למקום השני בכמות המצטברת של שבועות במקום הראשון (41 שבועות בסה"כ).]]
[ממוזער|הראפר הקנדי [דרייק (מוזיקאי)|דרייק הצליח להכניס 7 שירים לצמרת המצעד במהלך העשור, כאשר שלושה מתוכם כיכבו בצמרת המצעד במשך מעל לעשרה שבועות - השירים "One Dance", "God's Plan" ו"In My Feelings". שיריו של דרייק כיכבו בצמרת המצעד במשך הזמן הרב ביותר במהלך העשור (49 שבועות בסה"כ).]]
[ממוזער|הזמרת האמריקנית [קייטי פרי הצליחה להביא שמונה שירים לצמרת המצעד במהלך עשור.]]
[ממוזער|במהלך העשור שיריה של הזמרת הבריטית [אדל כיכבו בצמרת המצעד במשך 24 שבועות בסה"כ]]
[ממוזער|במהלך העשור שיריה של הזמרת האמריקנית [טיילור סוויפט כיכבו בצמרת המצעד במשך 18 שבועות בסה"כ]]
[ממוזער|שבעה משיריו של הזמר האמריקני [ברונו מארס כיכבו בצמרת המצעד במהלך העשור]]
[ממוזער|חמישה משיריו של הזמר הקנדי [ג'סטין ביבר כיכבו בצמרת המצעד במהלך העשור]]
[ממוזער|השיר "[Old Town Road" של הראפר האמריקני ליל נס X היא לשיר שכיכב בצמרת המצעד במשך הזמן הרב ביותר במהלך העשור (19 שבועות).]]
[ממוזער|הזמרת האמריקנית [בילי אייליש הפכה לאמנית הראשונה שנולדה במאה ה-21 שהצליחה להביא שיר לראש צמרת המצעד, כאשר שירה "Bad Guy" הגיע לצמרת המצעד ב-24 באוגוסט 2019.]]

## נתונים סטטיסטיים

## סקירה כללית
### 2010
[שמאל|ממוזער|220px|שיר הבכורה של כוכבת הפופ [קשה (זמרת)|קשה "Tik Tok", היה לשיר שכיכב במשך הזמן הרב ביותר במקום הראשון במצעד של שנת 2010 (תשעה שבועות רצופים)]]
בתחילת שנת 2010, הסינגל "TiK ToK" של הזמרת האמריקאית קשה זכה להצלחה עצומה כאשר הוא דורג במקום הראשון במצעד הבילבורד הוט 100 במשך תשעה שבועות רצופים.

בהמשך השנה, השיר שהפך ללהיט העיקרי של עונת הקיץ היה "California Gurls" של הזמרת קייטי פרי והראפר סנופ דוג, אשר הוא דורג במקום הראשון במצעד הבילבורד הוט 100 במשך שישה שבועות. עבור קייטי, סינגל זה היה השני המצליח ביותר שלה לאחר הלהיט שלה משנת 2008 "I Kissed a Girl".

ארבעה סינגלים של ריהאנה דורגו במקום הראשון במצעד הבילבורד הוט 100 במהלך שנת 2010 - שלושה סינגלים אותם ביצעה כאמנית סולו וסינגל אחד אותו ביצעה בשיתוף עם אמינם (השיר "Love the Way You Lie") - הפעם הראשונה בתולדות המצעד בו זמרת הגיעה להישג זה במהלך שנה אחת.

### 2011
[שמאל|ממוזער|180px|שירה של הזמרת [ריהאנה "We Found Love" היה לשיר שכיכב במשך הזמן הרב ביותר במקום הראשון במצעד של שנת 2011 (שמונה שבועות רצופים)]]
הזמרת מברבדוס ריהאנה היא הזמרת שכיכבה בפסגת המצעד במשך הזמן הרב ביותר בשנת 2011 עם הסינגל "We Found Love" שכיכב במקום הראשון במצעד במשך שמונה שבועות, ואחריו הסינגל של הזמרת הבריטית אדל, "Rolling in the Deep", שכיכב במקום הראשון במצעד במשך שבעה שבועות.

הזמרת קייטי פרי היא האמן שהצליח להביא את מספר הסינגלים הרב ביותר למצעד הבילבורד הוט 100 של שנת 2011 – שני סינגלים אותם ביצעה כאמנית סולו "Firework" ו-"" וסינגל אחד אותו ביצעה בשיתוף עם קניה וסט (הסינגל "").

ב-26 בפברואר 2011 הסינגל "Born This Way" של הזמרת ליידי גאגא היה לשיר ה-1000 שהגיע לפסגת מצעד הבילבורד הוט 100.

### 2012
[שמאל|ממוזער|150px|הסינגל של [קארלי ריי ג'פסן "Call Me Maybe" הוא אחד משני הסינגלים שכיכבו במשך הזמן הרב ביותר במקום הראשון במצעד במהלך 2012, כאשר הסינגל השני הוא "One More Night" של מארון 5.]]
שני הסינגלים שכיכבו בפסגת המצעד במשך הזמן הרב ביותר בשנת 2012 הם – הסינגל "Call Me Maybe" מאת קארלי ריי ג'פסן (9 שבועות) והסינגל "One More Night" מאת מארון 5 (9 שבועות). "Call Me Maybe" היה השיר השני הנמכר ביותר בשנת 2012 אשר מכר מעל ל-6 מיליון עותקים דיגיטליים.

במהלך שנת 2012 הצליחו 6 אמני סולו/הרכבים חדשים להגיע לראשונה למקום הראשון במצעד הבילבורד כזמרים ראשיים או כאמנים אורחים. האמנים הללו הם: להקת פאן, ג'אנל מונה, גוטייה, קימברה, קארלי ריי ג'פסן וטיילור סוויפט.

זמרת הפופ ריהאנה הייתה האמנית היחידה שהצליחה להביא 2 סינגלים לפסגת המצעד בשנת 2012 ("Diamonds" ו-"We Found Love").

שירו של הזמר-יוצר הבלגי-אוסטרלי גוטייה "Somebody That I Used to Know", אשר בוצע בשיתוף עם הזמרת הניו זילנדית קימברה, היה השיר הנמכר ביותר של השנה.

### 2013
[שמאל|ממוזער|180px|הסינגל של [רובין ת'יק "Blurred Lines" הוא הסינגל שכיכב במשך הזמן הרב ביותר במקום הראשון במצעד במהלך 2013.]]
הסינגל שכיכב בפסגת המצעד במשך הזמן הרב ביותר בשנת 2013 הוא הסינגל "Blurred Lines" מאת רובין ת'יק שמשתף פעולה עם T.I. ופארל ויליאמס (12 שבועות). "Blurred Lines" היה השיר השני הנמכר ביותר בשנת 2013.

במהלך שנת 2013 הצליחו 6 אמני סולו/הרכבים חדשים להגיע לראשונה למקום הראשון במצעד הבילבורד כזמרים ראשיים או כאמנים אורחים. האמנים הללו הם: צמד ההיפ הופ מאקלמור וראיין לואיס, וונז, באואר, ראי דלטון, מיילי סיירוס ולורד. צמד ההיפ הופ מאקלמור וראיין לואיס היו האמנים היחידים שהצליחו להביא 2 סינגלים לפסגת המצעד בשנת 2013 ("Thrift Shop" ו-"Can't Hold Us").

שירם של צמד ההיפ הופ מאקלמור וראיין לואיס "Thrift Shop", אשר בוצע בשיתוף עם הזמר וונז, היה השיר הנמכר ביותר של השנה.

### 2014
[שמאל|ממוזער|220px|הסינגל של הזמר האמריקני [פארל ויליאמס "Happy" הוא הסינגל שכיכב במשך הזמן הרב ביותר במקום הראשון במצעד במהלך 2014. (10 שבועות)]]
הסינגל שכיכב בפסגת המצעד במשך הזמן הרב ביותר בשנת 2014 הוא הסינגל "Happy" אותו מבצע הזמר האמריקני פארל ויליאמס (10 שבועות). סינגל זה היה גם הסינגל הנמכר ביותר בארצות הברית בשנת 2014.

במהלך שנת 2014 הצליחו 6 אמני סולו/הרכבים חדשים להגיע לראשונה למקום הראשון במצעד הבילבורד כזמרים ראשיים או כאמנים אורחים. האמנים הללו הם: הלהקה הקנדית מאג'יק!, הזמרת האמריקנית מייגן טריינור, זמר ה-R&B האמריקני ג'ון לג'נד, הראפר האמריקני ג'וסי ג'יי, הראפרית האוסטרלית איגי אזליה, והזמרת הבריטית צ'רלי XCX.

הזמרת האמריקנית טיילור סוויפט הייתה האמנית היחידה שהצליחה להביא 2 סינגלים לפסגת המצעד בשנת 2014 ("Shake It Off" ו-"Blank Space").

### 2015

הסינגל שכיכב בפסגת המצעד במשך הזמן הרב ביותר בשנת 2015 הוא הסינגל "Uptown Funk" (14 שבועות) אותו הפיק וכתב מארק רונסון בשיתוף ברונו מארס. סינגל זה היה גם הסינגל הנמכר ביותר בארצות הברית בשנת 2015 וגם הנמכר ביותר במהלך העשור (2010–2019).

במהלך שנת 2015 הצליחו 6 אמני סולו חדשים להגיע לראשונה למקום הראשון במצעד הבילבורד כזמרים ראשיים או כאורחים. האמנים הללו הם: המפיק האמריקאי מארק רונסון, הזמר הבריטי צ'ארלי פות', הראפר האמריקאי קנדריק לאמאר, הזמר אומי, הזמר הקנדי דה וויקנד וזמר הפופ הקנדי ג'סטין ביבר.

הזמר הקנדי דה ויקנד היה האמן היחיד שהצליח להביא יותר מסינגל אחד לפסגת המצעד (2 שירים) בשנת 2015 ("Can't feel my face" ו-"The Hills").

### 2016
[שמאל|ממוזער|220px|הסינגל שכיכב בפסגת המצעד במשך הזמן הרב ביותר בשנת 2016 הוא הסינגל "[Closer (שיר של הצ'יינסמוקרס)|Closer" של הצמד הצ'יינסמוקרס בשיתוף הזמרת הלסי (12 שבועות)]]
הסינגל שכיכב בפסגת המצעד במשך הזמן הרב ביותר בשנת 2016 הוא הסינגל "Closer" של הצמד הצ'יינסמוקרס בשיתוף הזמרת הלסי (12 שבועות).

במהלך שנת 2017 הצליחו 7 אמני סולו ולהקות חדשים להגיע לראשונה למקום הראשון במצעד הבילבורד כזמרים ראשיים או כאורחים. האמנים הללו הם: הזמר הבריטי זאין מאליק, הראפר האמריקאי דזיינר, הצמד הקנדי וויזקיד וקיילה, הזמרת והפזמונאית סיה, צמד המפיקים האמריקאים הצ'יינסמוקרס, הזמרת האמריקנית הלסי וצמד הראפרים האמריקנים ריי סרמורד.

שני האמנים היחידים שהצליחו להביא יותר מסינגל אחד לפסגת המצעד (2 שירים כל אחד) בשנת 2016 הם ג'סטין ביבר ("Sorry", "Love Youself") ודרייק ("One Dance", "Work" [של הזמרת ריהאנה])

### 2017
[שמאל|ממוזער|180px|הסינגל שכיכב בפסגת המצעד במשך הזמן הרב ביותר בשנת 2017 הוא הסינגל "[Despacito" של לואיס פנסי בשיתוף עם דדי יאנקי וג'סטין ביבר (16 שבועות)]]
הסינגל שכיכב בפסגת המצעד במשך הזמן הרב ביותר בשנת 2017 הוא הסינגל "Despacito" של לואיס פנסי בשיתוף דדי יאנקי וג'סטין ביבר (16 שבועות).

במהלך שנת 2017 הצליחו 7 אמני סולו ולהקות חדשים להגיע לראשונה למקום הראשון במצעד הבילבורד כזמרים ראשיים או כאורחים. האמנים הללו הם: דאפט פאנק, מיגוס, ליל עוזי ורט, אד שירן, דיג'יי חאלד, קוואבו, צ'יינס דה ראפר, לואיס פנסי, דדי יאנקי, קארדי בי, פוסט מלון, ו-21 Savage.

הזמר הבריטי אד שירן היה האמן היחיד שהצליח להביא יותר מסינגל אחד לפסגת המצעד (2 שירים) בשנת 2017 ("Perfect" ו-"Shape of You").

### 2018
[שמאל|ממוזער|180px|הסינגל שכיכב בפסגת המצעד במשך הזמן הרב ביותר בשנת 2018 הוא הסינגל "[God's Plan" של הזמר והראפר הקנדי דרייק (11 שבועות)]]
הסינגל שכיכב בפסגת המצעד במשך הזמן הרב ביותר בשנת 2018 הוא הסינגל "God's Plan" של הזמר והראפר הקנדי דרייק (11 שבועות).

13 אמני סולו ולהקות הצליחו להגיע למקום הראשון במצעד הבילבורד כזמרים ראשיים או כאומנים אורחים, מתוכם 9 אמני סולו ולהקות חדשים הצליחו להגיע בפעם הראשונה בקריירה שלהם למקום הראשון במצעד הבילבורד. האמנים הללו הם: קמילה קביו, יאנג ת'אג, דונלד גלובר, טיי דולה סיין, XXXTentacion, באד באני, חוסה בלוויין, אריאנה גרנדה וטראוויס סקוט.

דרייק היה גם האמן היחיד שהצליח להביא יותר מסינגל אחד לפסגת המצעד (4 שירים) בשנת 2018(God's Plan", "Nice for What", "In My Feelings" ו-"Sicko Mode" [של הראפר טראוויס סקוט]).

### 2019
הסינגל שכיכב בפסגת המצעד במשך הזמן הרב ביותר בשנת 2019 הוא "Old Town Road" של האמנים ליל נאז X וביילי ריי סיירוס- הוא גם הסינגל הנמכר ביותר באותה השנה, והסינגל שכיכב במשך הזמן הרב ביותר בצמרת המצעד בכל הזמנים, עם זמן שיא של 19 שבועות.

18 אמני סולו ולהקות הצליחו להגיע למקום הראשון במצעד הבילבורד כזמרים ראשיים או כאורחים, מתוכם 10 אמני סולו ולהקות חדשים הצליחו להגיע בפעם הראשונה בקריירה שלהם למקום הראשון במצעד הבילבורד. האמנים הללו הם: סוואה לי, בראדלי קופר, האחים ג'ונאס, ליל נאז X, ביילי ריי סיירוס, בילי אייליש, שון מנדס, ליזו, לואיס קפלדי, וסלינה גומז.

בילי אייליש היא האמנית הראשונה שנולדה במאה ה21 והגיעה למקום הראשון במצעד.

הסינגל "All I Want For Christmas Is You" של הזמרת מריה קארי הגיע למקום הראשון לאחר 35 שבועות לא רצופים, וכ-25 שנה לאחר תאריך צאתו המקורי.

שני האומנים היחידים שהצליחו להביא יותר מסינגל אחד לפסגת המצעד (2 שירים כל אחד) הם פוסט מאלון ("Circles", "Sunflower") ואריאנה גרנדה ('"Thank U, Next","7 Rings").

## ראו גם
* העשור השני של המאה ה-21 במוזיקה הפופולרית
* מצעד הפזמונים הבינלאומי השנתי של גלגלצ (2010 ואילך)
* מצעד הסינגלים הבריטי (2010 ואילך)

## הערות שוליים

קטגוריה:מצעדי מוזיקה משנות ה-2010
קטגוריה:שנות ה-2010 בארצות הברית
קטגוריה:בילבורד הוט 100